
ΠΕΡΙΕΧΟΜΕΝΑ 

- . I 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

ι 

Καθορισμός ζωνών προστασίας Αρχ/κού Χώρου Μυστρά. II 

Σύσταση ίδιου Κοινοτικού Νομικού προσώπου με την ονομασία 
«Κέντρο Νεότητος Αρκαλοχωρίου Ν. Ηρακλείου.} 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ ! 

Αριθ. ΤΠΠΟ/ΑΡΧ/Β1/Φ30/19536/561 (1) 

Καθορισμός ζωνών προστασίας Αρχ/κού Χώρου Μυστρά. 

Η ΥΠΟΥΡΓΟΣ ΠΟΛΙΤΙΣΜΟΥ 

ι 

Έχοντας υπόψη: 

1. Το Ν. 1558/85 «περί Κυβέρνησης και Κυβερνητικών Οργά¬ 
νων». 

2. Τις διατάξεις του Κ.Ν. 5351/32 «Περί Αρχ/των». 

3. Τις κηρύξεις του Αρχαιολογικού Χώρου Μυστρά (Τ.Α. 9309/ 
18.4.69/ΦΕΚ 282/Β/26.4.69 και Τ.Α. 33096/888/20.10.86/ 
ΦΕΚ 802/Β-/21.11.86). 

4. Γνωμοδοτήσεις του Κεντρικού Αρχαιολογικού Συμβουλίου όπως 
διατυπώθηκαν στις αριθ. 1/26.1.88 και 23/28.6.88 Συνεδρίες του, 
αποφασίζουμε: 


Α. Ορίζουμε ως συμπληρωματική ζώνη προστασίας του Αρχαιολο¬ 
γικού χώρου Μυστρά την περιοχή που περιλαμβάνεται μέσα στη νοητή 
γραμμή από την εκκλησία του Αγ. Νικολάου Βλαχοχωριού, συμπερι¬ 
λαμβανομένου του οικισμού Βλαχοχωριού, ΝΑ του Κάστρου μέχρι το 
χείμαρρο του Αγ. Παντελεήμονα, που καταλήγει στο τέρμα του χωριού 
Νέου Μυστρά (σημείο Α στο συνημμένο τοπογραφικό διάγραμμα). 

Β. Ορίζουμε ως ευρύτερη ζώνη προστασίας του Αρχ/κού Χώρου 
Μυστρά, όπου ελέγχεται μόνο η ανέγερση μεγάλων κατασκευών της 
τάξεως των 250 μ* και άνω κάλυψης, ανεξάρτητα από τον αριθμό των 
ορόφων και θα απαγορεύεται η επέκταση και κατασκευή βιοτεχνικών 
και βιομηχανικών εγκαταστάσεων, ξενοδοχειακών μονάδων, λατομεί¬ 
ων, καμινίων, ορυχείων, μονάδων εκτροφής ζώων και ζωοτροφικών \ 
μονάδων στην περιοχή που περικλείεται από τους δρόμους Πικουλιάνι- 
κων, διασταύρωση του ίδιου δρόμου με δρόμο Τρύπης, μέχρι το σημείο 
Α στο συνημμένο τοπογραφικό διάγραμμα του δρόμου Μαγούλας - 
Σπάρτης, τη νοητή γραμμή από ανωτέρω σημείο Α' μέχρι το σημείο Β 
(διακλάδωση δρόμου Σπάρτης - Μυστρά προς Παρόρι) και από σημείο 
Β μέχρι σημείο Γ', συμπεριλαμβανομένου του οικισμού του Παρορίου 
(εκάστοτε όρια). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1988 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΔΕΥΤΕΡΟ 


Αριθ. 26713 (2) 

Σύσταση ίδιου Κοινοτικού Νομικού προσώπου με την ονομασία «Κέντρο 
Νεότητος Αρκαλοχωρίου Ν. Ηρακλείου. 

Η ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: I 

1. Τις διατάξεις των άρθρων 84, 151 και 175 του Δημοτικού και 
Κοινοτικού Κώδικα (Π.Δ. 76/1985 ΦΕΚ 27/1.3.1985 Τεύχος Α'). 

2. Τις διατάξεις του άρθρου I παρ. 2 του Π.Δ. 331/1983 «Μεταβί¬ 
βαση αρμοδιοτήτων του Υπουργού Εσωτερικών στους Νομάρχες» 
(ΦΕΚ 119/8.9.1983 Τεύχος Α - ). 

3. .Την 7817/Κ.Δ. 3/1.2.1979 κωδικοποιημένη εγκύκλιο του 
Υπουργείου Εσωτερικών, με την οποία παρέχονται οδηγίες, για την 
σωστή ενημέρωση επί θεμάτων, που αφορούν τα Δημοτικά και Κοινοτι¬ 
κά Ιδρύματα, Νομικά Πρόσωπα κ.λπ. 

4. Την 78020/Α.Ε. 116/4.10.1983 εγκύκλιο του Υπουργείου 
Εσωτερικών, με την οποία παρέχονται οδηγίες, για την εφαρμογή του 

Π.Δ. 331/1983. 

5. Την 130/29.8.1988 νομότυπη απόφαση του Κοινοτικού Συμ¬ 
βουλίου Αρκαλοχωρίου, για τη σύσταση ίδιου Κοινοτικού Νομικού 
Προσώπου, με την ονομασία «Κέντρο Νεότητος Αρκαλοχωρίου», απο¬ 
φασίζουμε: 

1. Συνιστάται στην Κοινότητα Αρκαλοχωρίου, ίδιο Κοινοτικό Νομι¬ 
κό Πρόσωπο, με την ονομασία «ΚΕΝΤΡΟ ΝΕΟΤΗΤΟΣ ΑΡΚΑΛΟ- 
ΧΩΡΙΟΥ». 

2. Σκοπός του ανωτέρω Κοινοτικού Νομικού Προσώπου, είναι η 
απασχόληση των νέων σε θέματα πολιτιστικά κ.λπ. ωφέλιμα γι’ αυ¬ 
τούς. 

3. Πόροι του Κοινοτικού Νομικού Προσώπου είναι: 

α) Η ετήσια υποχρεωτική επιχορήγηση της Κοινότητας, που ορίζε¬ 
ται στο ποσό των 250.000 δραχμών τουλάχιστον. 


β) Εισφορές, δωρεές, κληρονομιές και κληροδοσίες. 

γ) Τυχόν επιχορηγήσεις του Κράτους και κάθε άλλη νόμιμη πρόσο¬ 
δος. 

4. Το ανωτέρω Κοινοτικό Νομικό Πρόσωπο διοικείται από πενταμε¬ 
λές Διοικητικό Συμβούλιο, που αποτελείται: 

α) Από τον εκάστοτε- Πρόεδρο της Κοινότητας, ως Πρόεδρο. 

β) Από ένα (1) Κοινοτικό Σύμβουλο, που ορίζεται με απόφαση του 
Κοινοτικού Συμβουλίου. 

γ) Τον εκάστοτε Πρόεδρο του Πολιτιστικού Συλλόγου Αρκαλοχω¬ 
ρίου. 

δ) Τον εκάστοτε Πρόεδρο του Αθλητικού Συλλόγου Ο.Φ.Α. 

ε) Τον εκάστοτε Πρόεδρο του Συλλόγου Γονέων του Λυκείου Αρκα¬ 
λοχωρίου. 

Το Διοικητικό Συμβούλιο, εκλέγει τον αντιπρόεδρό του. 

Η θητεία των μελών του Διοικητικού Συμβουλίου, ακολουθεί την 
κοινοτική περίοδο και λήγει με την εγκατάσταση νέων μελών. Τα 
σχετικά με τις συνεδριάσεις του Συμβουλίου θέματα, ρυθμίζονται από 
τις διατάξεις του Δ.Κ.Κ. και τον Κανονισμό Διοίκησης και Λειτουργίας 
του Κοινοτικού Νομικού Προσώπου.. 

5. Η ταμιακή υπηρεσία του Νομικού Προσώπου θα διεξάγεται, 
σύμφωνα με τις ισχύουσες διατάξεις από το Ταμείο που ενεργεί την 
Ταμιακή υπηρεσία της Κοινότητας Αρκαλοχωρίου. 

6. Το Κοινοτικό Νομικό Πρόσωπο εκπροσωπείται στα Δικαστήρια 
και σε κάθε άλλη αρχή ή υπηρεσία από τον Πρόεδρο του και αν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 3 Οκτωβρίου 1988 
Η Νομάρχης 

ΧΑΡΑ ΑΘΑΝΑΣΑΚΗ - ΜΙΧΑΗΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



